Mi ili oni - Janković, Miloš V. (Peščanik NVO, 2021)
Beograd je, kaže Vesić, za vreme epidemije od turizma izgubio 266 miliona evra. Pođimo od pretpostavke da ne laže ili, ako nam je lakše, da je pukim slučajem izgovorio istinu. Zanemarimo i to što je napravio dve računske greške prilikom ovog proračuna. Ako je broj noćenja u hotelima pao sa 2,5 miliona na 900 hiljada, onda pad iznosi 1,6, a ne 1,7 miliona koliko tvrdi Vesić. Dodatno, sve i da uvažimo njegovih 1,7 miliona, ako turisti u proseku troše 150 evra dnevno, onda je ukupni gubitak 255, a ne 266 miliona evra. Pređimo, međutim, preko svega ovoga i uzmimo da je Beograd zaista ostao bez 266 miliona evra. Pretpostavimo i da je glavni krivac za gubitak virus, odnosno mere borbe protiv virusa, te da je zato Vesić, odmah nakon množenja, izrazio nadu "da će mere ići ka popuštanju"